SCGP : จุดเริ่มต้นของการฟื้นตัว
21 มีนาคม 2566

SCGP : จุดเริ่มต้นของการฟื้นตัว
SCGP เชื่อว่าเรื่องเลวร้ายได้ผ่านไปแล้ว อุปสงค์เป็นสัญญาณของการฟื้นตัวจากการเปิดประเทศอีกครั้งของจีน แต่จะดีขึ้นอย่างเห็นได้ชัดในครึ่งหลังของปี 2566
คงคำแนะนำ “ถือ” ด้วยราคาเป้าหมายที่ 52 บาท เราลดประมาณการกำไรปี 2566 ลง 6% เพื่อสะท้อน GPM ที่อาจฟื้นตัวช้าในครึ่งแรกของปี 2566
บริษัทฯ มองเห็นแนวโน้มอุตสาหกรรมที่อ่อนแอจากภาวะอุปทานล้นตลาดต่อเนื่อง แต่เชื่อว่าสิ่งที่เลวร้ายที่สุดได้ผ่านพ้นไปแล้ว ระดับสต็อกสินค้าที่สูงในห่วงโซ่อุปทานเริ่มปรับตัวลง ขณะที่อุปสงค์กำลังอยู่ในช่วงฟื้นตัว
ผู้บริหารคาดว่าอุปสงค์ใน 1Q66 จะปรับดีขึ้นจาก 4Q65 หลังจีนกลับมาเปิดประเทศอีกครั้ง อย่างไรก็ตาม การฟื้นตัวของอุปสงค์กระดาษทำผิวกล่อง (linerboard) อาจไม่แข็งแกร่งมาก เนื่องจากอุตสาหกรรมที่ฟื้นตัวระยะแรกของจีนคือฝั่งบริการ ขณะที่การผลิตยังไม่แข็งแกร่ง นอกจากนี้ โรงกระดาษในจีนปัจจุบันมี utilization rate ต่ำ และสามารถเพิ่มอัตราการผลิตเพื่อรองรับความต้องการที่เพิ่มขึ้น ดังนั้นการแข่งขันในตลาดกระดาษทำผิวกล่องในในภูมิภาคอาจดำเนินต่อไปในครึ่งแรกของปี 2666 โดย SCGP คาดว่าอุปสงค์จะกลับสู่ระดับปกติในครึ่งหลังของปี 2566 และน่าจะช่วยนำความสมดุลของตลาดกลับมาได้
มุมมอง KS
คงคำแนะนำ “ถือ” ราคาเป้าหมายที่ 52 บาท เนื่องจากเราคงประมาณการกำไรต่อหุ้น (EPS) ปี 2567 ราคาเป้าหมายของเราอิงตามเป้า PER ล่วงหน้า 12 เดือนที่ 25.4 เท่า คำนวณด้วยค่าเฉลี่ยของช่วงการซื้อขายย้อนหลัง 2 ปี โดย ณ ระดับปัจจุบัน SCGP ซื้อขายที่ PER และ PBV ปี 2566 ที่ 31.6 เท่า และ 2.1 เท่า
เปิดพอร์ตลงทุน >> https://ksecurities.co/3lH6NSU
Follow us :
LINE : https://ksecurities.co/3Is4lZ9
Facebook: https://ksecurities.co/3Xr3P20
Instagram: https://ksecurities.co/3Isezcd
Twitter: https://ksecurities.co/3EeteoW
YouTube: https://ksecurities.co/3YSUgdd
#KS #หลักทรัพย์กสิกรไทย #Ksecurities #หุ้น #หุ้นไทย #ข่าวหุ้น #ลงทุน #SCGP